টমাস লর্ড
টমাস লর্ড (জন্ম: ২৩ নভেম্বর, ১৭৫৫ - মৃত্যু: ১৩ জানুয়ারি, ১৮৩২) একজন পেশাদার ইংরেজ ক্রিকেটার ছিলেন। ১৭৮৭ থেকে ১৮০২ সময়কালের মধ্যে তিনি প্রথম-শ্রেণীর ক্রিকেটে অংশগ্রহণ করেন। এরপর ১৮১৫ সালে সংক্ষিপ্ত সময়ের জন্য খেলার জগতে ফিরে আসেন। মিডলসেক্স দলের সাথে জড়িত ছিলেন। এছাড়াও, মেরিলেবোন ক্রিকেট ক্লাবের (এমসিসি) গ্রাউন্ড স্টাফ বোলারের দায়িত্ব পালন করেছেন। তবে, লর্ড’স ক্রিকেট মাঠের প্রতিষ্ঠাতা হিসেবেই তিনি স্মরণীয় হয়ে আছেন।